એક વખતની વાત છે. માતા પાર્વતી આગળ એક પરમ તેજસ્વી, હાથી જેવા મુખવાળા બાળકનું પ્રાગટ્ય થયું. તે બાળકના એક હાથમાં પાશ તો બીજા હાથમાં ત્રિશૂળ હતાં. તે બાળક તે ગણેશજી. તેમને જોઇ આકાશમાંના બધા દેવતાઓએ કૈલાસ પર્વત ઉપર શિવલોકમાં તે બાળ ઉપર પુષ્પવૃષ્ટિ કરી. ગણેશજી પાર્વતી તથા પિતા શંકર આગળ નૃત્ય કરવા લાગ્યા. પાર્વતી માતાએ પ્રસન્ન થઇ ગણેશજીને સુંદર વસ્ત્રો તથા ખાસ અલંકાર પહેરાવ્યાં.